Onsdagsholdet er for alle dem, der gerne vil tilbringe en hyggelig eftermiddag med glad folkedans til god, levende spillemandsmusik. Her er der plads til alle, uanset om man aldrig har taget et dansetrin før eller er øvet folkedanser – og man behøver ikke at have en dansepartner med.

Danserepertoire, trin og tempo vil blive tilpasset, så alle kan være med, for selv om man måske ikke længere er helt så let til bens, er det vigtigt at holde både krop og hjerneceller i gang – og folkedans er god og glad motion!

Vi danser fra kl. 13.45 til 16.00, afbrudt af en kaffepause, hvor vi også synger et par sange, så husk at tage kaffe/te og måske en lille kage med.

Instruktør:

Lone Schmidt